8. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 462 της 15/27 Αυγ. 1963 (ΦΕΚ Α΄ 131) Περί συστάσεως παρά τω Ταμείω Ασφαλίσεων Εργατών Τύπου Αθηνών Κλάδου Επικουρικής Ασφαλίσεως. Έχοντες υπ΄ όψιν: 1)Τας διατάξεις του άρθρ. 11 του Νόμ. 4286/1963 «περί συστάσεως ενώσεως ιδιοκτητών Επαρχιακού Τύπου και άλλων τινών διατάξεων αναφερομένων εις τον τύπον και εις την Γενικήν Δ/νσιν Τύπου και Πληροφοριών» και 2)Την υπ΄ αριθ. 470/18.7.1963 γνωμοδότησιν του Συμβουλίου Επικρατείας, προτάσει του επί της Εργασίας Υπουργού, απεφασίσαμεν και διατάσσομεν: Σύστασις-Σκοπός-Διοίκησις Άρθρ.1.-1.Συνιστάται παρά τω Ταμείω Ασφαλίσεως Εργατών Τύπου Αθηνών αυτοτελής οικονομικός Κλάδος Επικουρικής Ασφαλίσεως των Εργατών τύπου Αθηνών, αποκαλούμενος εφεξής χάριν συντομίας «Κλάδος Επικουρικής Ασφαλίσεως». Ο ως άνω Κλάδος έχει οικονομικήν και ασφαλιστικήν αυτοτέλειαν έναντι πάντων των κλάδων των υφισταμένων παρά τω Ταμείω Ασφαλίσεως Εργατών Τύπου Αθηνών. 2.Σκοπός του Κλάδου Επικουρικής Ασφαλίσεως έσεται η χορήγησις περιοδικών παροχών εις τα παρ΄ αυτώ ασφαλιζόμενα πρόσωπα εις περίπτωσιν αναπηρίας και γήρατος, ως και εις τα μέλη οικογενείας τούτων. 3.Ο Κλάδος Επικουρικής Ασφαλίσεως των Εργατών Τύπου Αθηνών διοικείται υπό του Διοικητικού Συμβουλίου του Ταμείου Ασφαλίσεως Εργατών Τύπου Αθηνών κατά τας διατάξεις του Καταστατικού αυτού. Άρθρ.2.-Η ισχύς του παρόντος άρχεται από της 1ης του μηνός του επομένου της δημοσιεύσεως αυτού εις την Εφημερίδα της Κυβερνήσεως. 462 39.Ι.δ.8 Ταμείο Ασφαλίσεως Τεχνικών Τύπου Αθηνών(ΤΑΤΤΑ) 